I Wanna Be Your Man

«I Wanna Be Your Man» er en sang som ble skrevet av Lennon/McCartney. The Rolling Stones ga den ut 1. november 1963 som sin andre britiske A-side singel. The Beatles ga sin verjon først ut 22. november 1963 på sitt andre britiske album With The Beatles. I USA ble sistnevnte versjon gitt ut 20. januar 1964 på albumet Meet The Beatles!.

 Bakgrunn 

Andrew Loog Oldham jobbet for manager Brian Epstein rundt den tiden da medlemmene i The Beatles flyttet til London i starten av 1963. Av den grunn kjente Oldham og The Beatles hverandre. 10. september 1963 var John Lennon og Paul McCartney i et møte med Dick James som formidlet rettighetene til blant annet sanger som ble skrevet av Lennon/McCartney. James' kontor holdt til i Charing Cross Road, og på vei ut av kontoret, traff de Oldham, som var på utkikk etter en sang til The Rolling Stones' andre singel. De fortalte han om en sang de ikke var helt ferdig med, og derfor ble de med Oldham til Studio 51 i Great Newport Street hvor The Rolling Stones øvde. På den tiden var det Brian Jones som var gruppens leder, og han likte det Lennon og McCartney fremførte, til tross for at sangen foreløpig var uferdig. Derfor gjorde de to sangen ferdig i et siderom.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 s. 57/58

 The Rolling Stones 

The Rolling Stones spilte inn «I Wanna Be Your Man» 7. oktober 1963 i De Lane Lea Studios i London. Produsent var Eric Easton. Brian Jones spilte slide gitar og han synger i bakgrunnen spesielt på siste vers der Mick Jagger tar i ekstra på vokal.Rolling Stones dagbok 1963The Rolling Stones fremfører sangen.

«I Wanna Be Your Man» ble også brukt som B-side på neste singel «Not Fade Away» i USA. Den ble også inkludert på samlealbumet Around and Around i 1964. Finnes også på Singles Collection: The London Years (1989).

Sporliste
 A: «I Wanna Be Your Man» John Lennon/Paul McCartney - 1:43
 B: «Stoned» (Nanker Phelge) – 2:09

 Personell 
The Rolling Stones
Mick Jagger - sang
Keith Richards - gitar
Brian Jones - slide gitar, kor
Bill Wyman - bass
Charlie Watts - trommer

 The Beatles' versjon 

I og med at The Beatles hadde en foreløpig uskreven regel om at George Harrison og Ringo Starr skulle ha minst et vokal-bidrag hver på hvert album, følte de det var like greit å la Starr synge «I Wanna Be Your Man», slik at de fylte ut albumet, og overlot til The Rolling Stones å ha den som singel. En markant forskjell i versjonene til The Rolling Stones og The Beatles, var at førstnevnte gruppe hadde med en ektra akkord i versene. Første forsøk fra The Beatles, skjedde 11. september 1963 i Abbey Road Studios. Ytterligere seks tagninger ble forsøkt dagen etter, hvorav den siste ble brukt til videre arbeid. The Beatles var på ferie da produsent George Martin la på orgel 30. september 1963.  Starr la på maracas tre dager senere, før siste pålegg ble gjort 23. oktober samme år.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 35/36/37

 Personell 

Ringo Starr: trommer, maracas, vokal
John Lennon: rytmegitar, harmonivokal
Paul McCartney: bass, harmonivokal
George Harrison: sologitar
George Martin: hammond orgel

Gruppen fremførte «I Wanna Be Your Man» på konserter i 1963/1964/1965/1966 slik at den utgjorde Starrs vokal-bidrag på konsertene vekselvis med Boys og Act Naturally.
Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 363 Det finnes filmopptak av at de blant annet fremfører «I Wanna Be Your Man» fra Palais des Sports i Paris (20. juni 1965) og Nippon Budokan Hall i Tokyo (30. juni & 1. juli 1966).

 «I Wanna Be Your Man» versjoner fremført i BBC RadioLewisohn, Mark (1992). The Complete Beatles Chronicle s. 356 
 Programtittel:  Innspillingsdato:  Kringkastet: Saturday Club  7. januar 1964  15. februar 1964 From Us To You  28. februar 1964  30. mars 1964

Den siste av disse ble i 1994 utgitt på Live at the BBC.Live at the BBC – informasjon i heftet som fulgte med utgivelsen (s. 34)  Den første har kun sett dagens lys på bootlegs.Wiener, Allen J. (1992). The Beatles: The Ultimate Recording Guide. New York Facts on File, Inc. ISBN 0-81602-511-0 s. 211

På Anthology 1 finnes et opptak fra TV-showet Around The Beatles som ble innspilt 19. april 1964 i IBC Studios i London.Anthology 1 – informasjon i heftet som fulgte med utgivelsen (s. 37/38)

Paul McCartney spilte «I Wanna Be Your Man» 10. desember 1992 i Ed Sullivan Theatre i New York City på TV-showet Up Close. En annen versjon finnes på Paul Is Live hvorpå opptaket stammer fra en lydsjekk i Sydney 23. mars 1993.Paul Is Live – informasjon fra coveret.

 Konsertutgivelser av «I Wanna Be Your Man» med Ringo Starr 
 Utgivelsesdato  Album 12. august 1997  Ringo Starr and His Third All-Starr Band-Volume 1 6. august 2002  King Biscuit Flower Hour Presents Ringo & His New All-Starr Band 23. mars 2004  Tour 2003 15. august 2006  Ringo Starr and Friends 23. oktober 2007  Ringo Starr: Live at Soundstage 7. juli 2008  Ringo Starr & His All Starr Band Live 2006 27. juli 2010  Live at the Greek Theatre 2008

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1963
Kategori:Sanger av The Rolling Stones
Kategori:Singler fra 1963